Baby Boy (Beyoncén kappale)

Baby Boy on yhdysvaltalaisen laulaja-lauluntekijä Beyoncén kappale hänen esikoisalbumilta Dangerously in Love (2003). Kappaleessa vierailee jamaikalainen räppäri Sean Paul, ja se sisällytettiin Paulin albumin Dutty Rock (2002) uudelleenjulkaisulla. Sekä Beyoncé että Paul kirjoittivat kappaleen Robert Wallerin Jay-Z:n ja Scott Storchin kanssa, joka myös tuotti kappaleen Beyoncén kanssa. ”Baby Boy” sisältää interpolaation O.G.C. -yhtyeen kappaleesta ”No Fear”. 

Columbia Records ja Music World Entertainment julkaisivat kappalen Dangerously in Love -albumin toisena singlenä 3. elokuuta 2003. ”Baby Boy” nousi Yhdysvaltain Billboard Hot 100 -listan kärkisijalle yhdeksäksi viikoksi. Kappale on myynyt Yhdysvalloissa platinalevyn verran sekä Australiassa kaksinkertaisen platinalevyn verran. ”Baby Boy” nousi kymmenen parhaan joukkoon Alankomaissa, Australiassa, Belgiassa, Espanjassa, Irlannissa, Iso-Britanniassa, Norjassa, Ranskassa, Ruotsissa, Saksassa, Sveitsissä, Tanskassa, Unkarissa ja Uudessa-Seelannissa.

Kappaleen musiikkivideon ohjasi Jake Nava ja siinä nähdään Beyoncé tanssimassa erilaisissa paikoissa. American Society of Composers, Authors and Publishers (ASCAP) tunnusti kappaleen yhtenä vuoden 2004 soitettuna kappaleena. Seuraava vuonna yhdysvaltalainen laulaja Jennifer Armour nosti syytteen tekijänoikeuden loukkaamisesta väittäen, että ”Baby Boy” käytti samankaltaista musikaalista koukkua kuin hänen kappaleensa ”Got a Little Bit of Love for You”. Juttu myöhemmin hylättiin. 

 Taustaa ja julkaisu 
Vuonna 2002 Beyoncé meni Miamiin työskentelemään tuottaja Scott Storchin kanssa hänen esikoisalbumia Dangerously in Love varten. Beyoncé ja Storch kirjoittivat ”Baby Boy” -kappaleen Robert Wallerin sekä Beyoncén nykyisen aviomiehen Jay-Z:n avustuksella. Kappale sisältää myös sanoituksellisen interpolaation hip hop-yhtye  O.G.C.:n kappaleesta ”No Fear”.

Kun kappale oli valmis, Beyoncé ideoi että Sean Paulin mukaansaaminen olisi ”täydellistä”. Beyoncé otti yhteyttä Pauliin mahdollisesta yhteistyökappaleesta, joka suostui ja lensi Jamaikalta äänittämään osuutensa kappaleeseen. ”Baby Boy” äänitettiin loppuun maaliskuussa 2003. 

”Baby Boy” julkaistiin Beyoncén ensimmäisen sooloalbumin Dangerously in Love toisena singlenä. Se lähetettiin Yhdysvaltain Contemporary Hit- ja Rhythmic contemporary-radioihin 3. elokuuta 2003. Kappale julkaistiin CD-singlenä ja 12-tuumaisena singlenä Iso-Britanniassa 6. lokakuuta 2003. Maxi-singlenä kappale julkaistiin Kanadassa 7. lokakuuta 2003 ja Saksassa 13. lokakuuta 2003. Yhdysvalloissa ”Baby Boy” julkaistiin 12-tuumaisena 14. lokakuuta 2003 ja CD-singlenä 28. lokakuuta 2003. ”Baby Boy” oli mukana Paulin toisen studioalbumin Dutty Rock (2002) uusintajulkaisussa. 

 Musiikki ja sanoitukset 
”Baby Boy” on keskitempoinen R&B- ja dancehall-kappale, jossa on vaikutteita myös reggaesta, housesta sekä etelä-aasialaisesta musiikista. Storchin tietämys intialaisesta musiikista johtaa kappaleen aasialaisiin vaikutteisiin. Entertainment Weekly -lehden Neil Drumming totesi, että ”'Baby Boy' menee täysillä Bollywood ’n da hoodia pitkin, Sean Paulin repiessä sykkivää tabla ragaa. Fox News Channelin bloggaaja Roger Friedmanin mukaan ”Baby Boy” perustuu jamaikalaisen laulaja Ini Kamozen kappaleeseen ”Here Comes the Hotstepper” (1995).

”Baby Boy” -kappaletta pidetään Jay-Z:n ja Beyoncén kappaleen ”’03 Bonnie & Clyde” (2002) jatkeena. Sanoitukset kertovat naisen fantasioista ja albumin teeman mukaisesti Beyoncé piti niitä henkilökohtaisina itselleen. Paul totesi: ”Hän kertoo minulle fantasioistansa ja kuvittelee minut sekä itsensä kulkemassa siellä täällä, ympäri maailmaa ... minä vastaan siihen tyyliin: 'mä olen messsisä'.”

 Tekijänoikeussyyte 
Vuonna 2005 yhdysvaltalainen laulaja-lauluntekijä Jennifer Armour nosti syytteen tekijänoikeuden loukkaamisesta väittäen, että Beyoncé käytti joitain samoja sanoja sekä samankaltaista musikaalista koukkua kuin hänen kappaleensa ”Got a Little Bit of Love for You”. Vuonna 2003 Armourin entinen levy-yhtiön manageri oli toimittanut demotallenteita useille levy-yhtiöille, mukaan lukien Beyoncén Columbia Recordsille ja Sean Paulin Atlantic Recordsille. Alueoikeuden mukaan asianajajatodistaja totesi kappaleiden olevan ”olennaisesti samankaltaisia”, joka oli edellytys loukkauksen toteamiselle. Musikaalista koukkua koskien asianajajatodistaja totesi raportissaan: ”Kun kahden kappaleen kuunteluvertailu esitetään C-mollissa (vertailun helpottamiseksi) ja kappaleet soitetaan peräkkäin A–B–A–B-muodossa, jopa vähiten musiikillisesti suuntautunut kuuntelija pitäisi välittömästi todeta, että kappaleet ovat hämmästyttävän samankaltaisia; uskallanpa sanoa, että monet kuuntelijat saattavat jopa kokea ne samaksi kappaleeksi! Ja jälleen kerran, kappaleen transponointi tätä tarkoitusta varten ei muuta mitään sen perusominaisuuksia tai -piirteitä, vaan ainoastaan helpottaa niiden vertailua niille, jotka eivät tunne musiikin teknisiä yksityiskohtia.” Tästä huolimatta alueoikeuden tuomari katsoi, ettei hän itse kuullut kappaleiden välistä samankaltaisuutta, hylkäsi kanteen sekä eväsi pyynnön saattaa asia valamiehistön käsiteltäväksi. Valituksessa Yhdysvaltain viidennen piirin muutoksenhakutuomioistuin vahvisti alueoikeuden ratkaisun, mutta eri perustein. Se katsoi, ettei tekijänoikeusloukkausta ollut tapahtunut Beyoncén väitteen perusteella, jonka mukaan Armourn demokasetti oli vastaanotettu vasta sen jälkeen, kun Beyoncén kappaleen kirjoittaminen oli jo olennaisilta osin saatettu päätökseen. Tuomioistuin ei kuitenkaan ottanut kantaa olennaisen samankaltaisuuden kysymykseen.

 Vastaanotto 
”Baby Boy” sai kriitikoilta hyvän vastaanoton. Rolling Stone kriitikko Anthony DeCurtis kirjoitti, että Beyoncé kuulosti pitävänsä hauskaa kappaleessa, kun taas Stephen Thomas Erlewine AllMusic -sivustolta kuvaili Beyoncén laulua ”vakaana ja seksikkäänä”. PopMatters -verkkolehden Mark Anthony Neal piti ”Baby Boyta” yhtenä Dangerously in Love -albumin ”näkyvistä yhteistyöprojekteista”. Flak -lehden Yancey Strickler kirjoitti, että “‘Baby Boyn” diwali-tyylinen änkytys korostuu Sean Paulin dancehall-monotonian ansiosta”.

The Guardian -sanomalehden James Anthony kommentoi, että kappale ”rakentaa sillan R&B:n ja dancehallin välille”. Los Angeles Timesin toimittaja Natalie Nichols kirjoitti, että ”… house-vaikutteinen ‘Baby Boy’ yhdistää onnistuneesti [Beyoncén] henkäilevän kujertelun tyylikkääseen ja kiinnostavaan tuotantoon”.

 Tunnustus 
American Society of Composers, Authors and Publishers (ASCAP) tunnusti brittiläisen levy-yhtiö EMI:N vuoden kustantajana ”Baby Boyn” ja muiden kappaleiden julkaisemista vuoden 2005 ASCAP Pop Music Awards -gaalassa. Scott Storch sai samassa tilaisuudessa vuoden lauluntekijä -palkinnon.

 Kaupallinen menestys 
”Baby Boy” sijoittui listoille jo ennen sen fyysistä julkaisua. Kappale nosti Dangerously in Love -albumia Yhdysvaltain Billboard 200 -listalla ja auttoi albumia saavuttamaan monenkertaisen platinalevyn Yhdysvalloissa. Single debytoi Billboard Hot 100 -listalla sijalla 57 samaan aikaan kun sen edeltäjä ”Crazy in Love” oli listan kärjessä. ”Baby Boy” hallitsi Yhdysvaltojen radiokanavia ja nousi lopulta Hot 100 -listan kärkeen. ”Baby Boy” nousi listan kärkeen kahdeksan viikkoa debyytin jälkeen ja pysyi siellä yhdeksän peräkkäistä viikkoa. Kappale oli listan ykkössijalla viikon pidempään kuin ”Crazy in Love”, ja siitä tuli tuolloin Beyoncén pisimpään listaykkösenä pysynyt single. Ennätys rikottiin vasta vuonna 2006 kun Beyoncén toisen albumin B’Day (2006) kappale ”Irreplaceable” vietti listan kärjessä kymmenen viikkoa loppuvuodesta 2006 alkuvuoteen 2007. ”Baby Boy” oli Sean Paulin toinen listaykkönen Yhdysvalloissa. Recording Industry Association of America (RIAA) myönsi sille platinalevyn 6. kesäkuuta 2006. ”Baby Boy” menestyi myös Billboardin crossover- ja valtavirran radiolistoilla sijoittuen Top 40 Tracks-, Rhythmic Top 40- ja Mainstream Top 40 -listoille, nousten Hot Dance Radio Airplay -listan kärkeen ja saavuttaen toisen sijan Dance Club Play -listalla. 6. lokakuuta 2010 mennessä kappaletta oli myyty Yhdysvalloissa 6 000 fyysistä kappaletta.

Kansainvälisesti ”Baby Boy” menestyi myös hyvin, ja ylsi kymmenen parhaan joukkoon kaikilla listoilla joissa se esiintyi lukuun ottamatta Ö3 Austria Top 40-, Ultratop 50 Vallonia -listoja ja Italian singlelistaa, joilla se nousi kahdenkymmenen parhaan joukkoon. Single debytoi Britannian singlelistan sijalla kaksi, mikä oli kappaleen korkein sijoitus kansainvälisillä listoilla. Vaikka kappale vietti listalla 17 viikkoa, se ei yltänyt ykkössijalle, sillä sen esti The Black Eyed Peasin ”Where Is the Love?”. Australiassa ja Uusi-Seelanissa ”Baby Boy” saavutti sijat kolme ja kaksi. Australian Recording Industry Association (ARIA) myönsi kappaleelle platinalevyn yli 70 000 kappaleen myymisestä.

 Kappaleet 

 Lähteet 

Luokka:Vuoden 2003 kappaleet
Luokka:Beyoncén kappaleet
Luokka:Sean Paulin kappaleet
Luokka:Billboard Hot 100 -listan ykköset